Komission asetus (ETY) N:o 3594/91, annettu 11 päivänä joulukuuta 1991, Afrikan, Karibian ja Tyynenmeren maista peräisin oleviin maataloustuotteisiin, joihin sovelletaan viitemääriä, sovellettavasta menettelystä



Virallinen lehti nro L 341 , 12/12/1991 s. 0020 - 0022

Suomenk. erityispainos Alue 11 Nide 19 s. 0027

Ruotsink. erityispainos Alue 11 Nide 19 s. 0027



KOMISSION ASETUS (ETY) N:o 3594/91, annettu 11 päivänä joulukuuta 1991, Afrikan, Karibian ja Tyynenmeren maista peräisin oleviin maataloustuotteisiin, joihin sovelletaan viitemääriä, sovellettavasta menettelystä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Afrikan, Karibian ja Tyynenmeren maista (AKT) tai merentakaisista maista ja merentakaisilta alueilta peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90(1), sellaisena kuin se on muutettuna asetuksella (ETY) N:o 523/91(2), ja erityisesti sen 16 ja 27 artiklan sekä katsoo, että asetuksen (ETY) N:o 715/90 16 artiklassa säädetään, että tiettyjen mainitun asetuksen soveltamisalaan kuuluvien ja näistä maista peräisin olevien maataloustuotteiden tulleja alennetaan asteittain ennalta vahvistetun aikataulun mukaisesti osana viitemääriä ja yhteisön valvonnassa, nämä tullinalennukset jaksotetaan samoille ajanjaksoille ja saman aikataulun mukaisesti kuin Espanjan ja Portugalin liittymissopimuksessa määrätty näistä maista yhteisöön, sellaisena kuin se oli 31 päivänä joulukuuta 1985, tuotavien samojen tuotteiden tullinalennukset, tiettyjen kymmenen jäsenen yhteisön ja Portugalin ja Espanjan väliseen kauppaan sovellettavien tullien poistamisesta kahdessa vaiheessa Välimeri-sopimusten johdosta 11 päivänä joulukuuta 1991 annetussa komission asetuksessa (ETY) N:o 3593/91(3) säädetään, että niihin Espanjasta ja Portugalista peräisin oleviin tuotteisiin, joiden osalta tariffien purkaminen jatkuu 1 päivän tammikuuta 1993 jälkeen, sovellettavat jäännöstullit poistetaan kahdessa yhtä suuressa erässä 1 päivänä tammikuuta 1992 ja 1 päivänä tammikuuta 1993; sama etuisuus olisi myönnettävä samoille AKT-maista peräisin oleville tuotteille, Espanjan kuningaskunnan ja Portugalin tasavallan Euroopan yhteisöön liittymisen johdosta laaditun, kolmanteen AKT-ETY-yleissopimukseen liittyvän pöytäkirjan aiennetusta voimaantulosta tehdyn AKT-ETY-ministerineuvoston päätöksen N:o 2/87 soveltamisesta 25 päivänä kesäkuuta 1987 annetun neuvoston asetuksen (ETY) N:o 1820/87(4) nojalla kyseisiä viitemääriä sovelletaan Espanjassa ja Portugalissa, näihin tuotteisiin sovelletaan tilastollista valvontajärjestelmää neuvoston asetuksen (ETY) N:o 2658/87(5) sellaisena kuin se on viimeksi muutettuna komission asetuksilla (ETY) N:o 3537/91(6) ja (ETY) N:o 1736/75(7) mukaisesti, jotta komission toimivaltaiset viranomaiset voivat vahvistaa kunkin tuotteen vuotuisen kauppataseen ja tarvittaessa soveltaa edellä mainitun asetuksen (ETY) N:o 715/90 16 artiklan 3 kohdassa säädettyä menettelyä, yhteisössä kyseisten tuotteiden tuonnin kirjaaminen osaksi viitemääriä on toteutettava sitä mukaa kuin näitä tuotteita esitetään tullille yhdessä niiden vapaaseen liikkeeseen luovutusta koskevan ilmoituksen kanssa; sen vuoksi on tarpeellista vahvistaa viitemäärät liitteessä luetelluille tuotteille, tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tiettyjen Afrikan, Karibian ja Tyynenmeren valtioista peräisin olevien tuotteiden yhteisöön tuontiin on sovellettava viitemääriä ja tilastollista valvontaa. Ensimmäisessä alakohdassa mainitut tuotteet, niiden CN-koodit, viitemäärien voimassaolo ja taso ilmoitetaan liitteessä. 2. Määrät on kirjattava osaksi viitemääriä, sitä mukaa kuin näitä tuotteita esitetään tullille yhdessä niiden vapaaseen liikkeeseen luovutusta koskevan sellaisen ilmoituksen kanssa, johon on liitetty tavaratodistus. Jos tavaratodistus annetaan jälkikäteen, tavarat on kirjattava osaksi vastaavia viitemääriä silloin, kun tavarat esitetään niiden vapaaseen liikkeeseen luovutusta koskevan ilmoituksen kanssa. Viitemäärien käyttö määritellään yhteisön tasolla niiden ensimmäisessä alakohdassa määritellyllä tavalla kirjatun tuonnin perusteella, josta on ilmoitettu EY:n tilastotoimistolle asetusten (ETY) N:o 2658/87 ja (ETY) N:o 1736/75 mukaisesti. 2 artikla Jäsenvaltiot ja komissio työskentelevät kiinteässä yhteistyössä varmistaakseen, että tätä asetusta noudatetaan. 3 artikla Tämä asetus tulee voimaan 1 päivänä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 1991. Komission puolesta Christiane SCRIVENER Komission jäsen (1) EYVL N:o L 84, 30.3.1990, s. 85 (2) EYVL N:o L 58, 5.3.1991, s. 1 (3) EYVL N:o L 341, 12.12.1991, s. 13 (4) EYVL N:o L 172, 30.6.1987, s. 1 (5) EYVL N:o L 256, 7.9.1987, s. 1 (6) EYVL N:o L 335, 6.12.1991, s. 9 (7) EYVL N:o L 183, 14.7.1975, s. 3 LIITE >TAULUKON PAIKKA>